section_heading: Povijest
paragraph_text: I nakon kršćanske Rekonkviste u Faru je ostala živjeti brojna muslimanska zajednica, o tome svjedoči kraljevska povelja (foral) iz 1266. kojom se Faru daje status kraljevskog grada. U 14. st. Foro je bio poznat po svojim pomorcima, koji su pridonijeli velikim zemljopisnim otkrićima. Kralj Manuel I. pokrenuo je 1499., urbanističku obnovu Fara. Izgrađen je novi centar (baixa) koji je to i danas umjesto starog koji je bio u kvartu Alcaçarias (današnja Pontinha). U njemu je izgrađena carinarnica, bolnica i današnja crkva Misericórdia. U novi centar preseljeno je od 1540. do 1577. i biskupsko središte. Rast ekonomskog blagostanja, odrazio se i na izgradnju samostana, u tom periodu izgrađeni su franjevački samostan São Francisco 1517., Nossa Senhora da Assunção 1519., isusovački Santiago Maior 1603.] i kapucinski Santo António 1620.